1. ***«В и К» ООД - гр. КЪРДЖАЛИ***
2.
3.

П Р О Ц Е Д У Р А

за ПРИСЪЕДИНЯВАНЕ НА ИМОТ/СГРАДА

към В и К МРЕЖИ

**Нови водопроводни и канализационни отклонения се изграждат при условията и по реда на Наредба №4/14.09.2004г. в следните случаи:**

    •    изграждане на нов обект в имот, който не е водоснабден и/или отводнен;
    •    водоснабдяване и/или отводняване на съществуващ обект в имот, който не е водоснабден и/или отводнен;
    •    промяна в параметрите на водоснабдяването и/или отвеждане на отпадъчни води от съществуващ обект в имот и/или изграждане на нов обект;
    •    водоснабдяване и/или отводняване на имот, в който не се предвижда реализиране на застрояване.

 Процедурата за присъединяване на имот/сграда към водоснабдителната и канализационната система е следната:

 **1.**    Присъединяването към ВиК системите се извършва въз основа на писменно Заявление за получаване на изходни данни и условия за присъединяване към ВиК системи **по образец**, съгласно чл. 140а, ал. 1 от ЗУТ, от Възложителя до Оператора „В и К” ООД, гр. Кърджали, подадено  в Технически отдел в административна сграда на Оператора с адрес: гр. Кърджали, бул. „България” № 88, етаж 2, офис 10.
**1.1.** Към Заявлението е необходимо да се представи:
    •    копие на документ за собственост или учредено право на строеж в друг имот /предоставено вещно право на ползване/;
    •    копие от скица /виза/ за проучване и проектиране / когато издаването й е задължително съгл. чл.140, ал.3 и чл.144, ал.1 , т.2 от ЗУТ / или скица на имота от картата на възстановената собственост или от кадастралната карта и регистър / при местоположение на имот а извън урбанизирана територия/;
  **2.**    С подаването на заявлението по т.1 , Възложителят заплаща такса за получаване на изходни данни и условия за присъединяване към ВиК системи
  **3.**  Въз основа на писменото заявление (и след резолюция на Управителя) Операторът извършва проучване за присъединяване в 14-дневен срок и предоставя на Възложителя становище с което предоставя изходни данни и условия за присъединяване, необходими за проектиране на водопроводното и/или канализационно отклонение и на сградната водопроводна и/или канализационна инсталация и/или на водопроводната и/или канализационна мрежа, разположена в имота
  **4.**  Предоставените от Оператора изходни данни и условия за присъединяване към водоснабдителната мрежа важат една година от влизане в сила на визата в случая на чл. 140а ЗУТ, съответно от датата на получаване на становището - при пряко заявяване до оператора.
  **5.**    След изтичане на едногодишния срок изходните данни и условията за присъединяване подлежат на актуализиране, за което възложителят подава ново заявление по чл. 13 ал. 2 т.3 Наредба №4/14.09.2004 г. по образец **.**
  **6.**   Операторът може да откаже присъединяване по подадено заявление по т.1 от настоящата инструкция, когато:
    •    не е възможно да се задоволи заявеното водно количество, без това да наруши правилното функциониране на водоснабдителната система;
    •    липсват водоснабдителни проводи, които се експлоатират от оператора, към които директно да бъде присъединен имотът;
    •    липсва канализационна мрежа, която се експлоатира от оператора, към която директно да бъде присъединен имотът, освен в случаите на чл. 87, ал. 1 ЗУТ.
  **7.**    Становище с изходните данни за проектиране Възложителя предоставя на лицензиран ВиК проектант, които  изготвя инвестиционен проект – част ВиК. Изработването на инвестиционния проект за водопроводното отклонение е за сметка на възложителя по чл. 161 ЗУТ.
  **8.**    Преди внасянето за съгласуване и одобряване от компетентния орган по реда на ЗУТ Възложителят предоставя на Оператора инвестиционния проект за сградни водопроводно и канализационно отклонение, придружен от писмено искане, за което се дължи такса заплатена в касата на дружеството на бул. „България” №88, гр. Кърджали.
  **9.**    ВиК инженер сравнява инвестиционния проект за ВиК отклонение с издаденото становище по чл. 13, ал. 6 от Наредба №4/14.09.2004 г. При липсата на несъответствия полага печат за съгласуване със задължително попълнена дата и поставен подпис и издава уведомително писмо до възложителя. Съгласуването важи за срок от една година от датата на издаване на  уведомлението.
  **10.**   Редът по т. 1÷9 се прилага и при промяна на инвестиционното намерение по време на строителството и при необходимост от промяна на параметрите на водоснабдяването и / или отвеждането на отпадъчни води от имота.

  **11.**   След  получаване  на  разрешение  за строеж, копие от одобрен В и К проект, копие от документ за Разрешение за прокопаване на настилки и платен депозит, съгласуван с КАТ проект за организация на движението и  подаване  на писмено заявление по образец от Възложителя, може да бъде сключен договор за присъединяване на имота към ВиК мрежа.
  **12.**   След резолюция на Управителя, под ръководството на съответния Ръководител на Технически район се осъществява присъединяването на обекта към ВиК системата.
  **13.**   Възложителят подава заявление за откриване на партида и узаконяване на общия водомер в офис Инкасо в гр. Кърджали, бул. „България“ 88 или в производствено-техническа база на съответния район.

 **14.** В срок от 5 работни дни след въвеждане в експлоатация на строежа съгласно ЗУТ всички собственици на самостоятелни обекти, лично или чрез представител, подават заявление по образец на ОПЕРАТОРА за откриване на индивидуалните партиди на всички самостоятелни обекти в присъединения имот, които са водоснабдени и заявяват готовност за извършване на първи отчет на инсталираните индивидуални водомери. Собствениците на самостоятелни обекти могат да определят ВЪЗЛОЖИТЕЛЯ за свой представител по предходното изречение, като за целта го упълномощят с пълномощно с нотариална заверка.

 **15.** Документи за откриване на индивидуални партиди са следните:

- Заявление /по образец/ попълнено и подписано от собственика на имота или от негов пълномощник, придружен от документ за собственост.

- За всички непродадени имоти, заявленията се попълват от името на притежателя на собствеността /инвеститор или фирма строител/.

- Справка с данни за  собствениците  на всички обособени имоти в сградата /три имена и  ЕГН/, вид, номер и дата на документа за собственост, данни за водомерите, три имена и подпис на упълномощено от етажната собственост лице с нотариално заверено пълномощно, както и дата на протокола от общото събрание на етажната собственост за неговото назначаване;

- Копие от фактура за платена такса за откриване на партида на Централния водомер за постоянно захранване;

- Копие от фактура  за платени такси и депозити (при сезонни обекти) за откриване на индивидуални партиди за всички обекти.

**16.** ВиК ОПЕРАТОРЪТ може да прекъсне водоподаването към имота в случаите посочени в Наредба № 4, Общите условия, както и в следните случаи:

**16.1.** при неизпълнение на което и да е от условията за присъединяване;

**16.2.** при липса на подадени документи за откриване на индивидуални партиди за всички самостоятелни обекти по реда на т.14.1, както и неосигуряване на достъп до всички водомерни възли за узаконяване на водомерите и отчитането им.

**16.3.** липса на документ за въвеждане на сградата в експлоатация.

**16.4.** създаване на пречки за изпълнението на което и да е от задълженията на ОПЕРАТОРА.

**16.5.** други причини, предвидени в Общите условия на ОПЕРАТОРА.

**17.** При неизпълнение на задължението за подаване на документи за разкриване на вътрешни индивидуални партиди за всички самостоятелно обособени обекти в предвидения в т.14 срок, ОПЕРАТОРЪТ прекъсва водоподаването към сградата, без да е необходимо допълнително уведомление. Водоподаването се възстановява в 3- дневен срок след отстраняването на причината за спирането му.

**18.** С подписването на писмен договор за присъединяване към ВиК системите, ВЪЗЛОЖИТЕЛЯТ приема Общите условия за предоставяне на ВиК услуги на потребителите на „В и К” ООД.  ВЪЗЛОЖИТЕЛЯТ  и ОПЕРАТОРЪТ  имат правата и задълженията, определени в Общите условия, Наредба №4, както и изрично посочените в договора, като при несъответствие, предимство при тълкуване и прилагане, има договора.

**18.1. ВЪЗЛОЖИТЕЛЯТ се задължава:**

1. да не събаря сгради, без предварително да са изключени водопроводните и/или канализационните им отклонения от ОПЕРАТОРА за сметка на ВЪЗЛОЖИТЕЛЯ;

2. при извършване на строителни, монтажни, ремонтни и други дейности, да вземе необходимите мерки за опазване от повреди или унищожаване на водопроводните и/или канализационни мрежи и съоръжения към тях, както и незабавно да отстрани повредите, които е причинил за своя сметка, при спазване на изискванията на чл.74, ал.1, т.6 от ЗУТ;

3. да осигури закриването на партидите на бившите собственици на имота или техните наематели/ползватели и заплащането на дължимите суми за водопроводни и/или канализационни услуги, преди започване на извършването на строителни, монтажни, ремонтни и други дейности по обекта;

4. при изграждане на обекта и прилежащите му системи и съоръжения да спазва отстоянията, предвидени в Наредба №8/28.07.1999г.  за правила и норми за разполагане на технически проводи и съоръжения;

5. когато при проучването за присъединяване е установено, че предвидения за изграждане обект засяга съществуващи водоснабдителни и/или канализационни проводи и съоръжения или това не е посочено от ОПЕРАТОРА в изходните данни, но ВЪЗЛОЖИТЕЛЯТ открие такива при реализиране на строителни, монтажни, ремонтни и други дейности по обекта, същите се изместват за сметка на ВЪЗЛОЖИТЕЛЯ, въз основа на одобрен проект при условията на чл. 73 от ЗУТ и законно установения ред за извършване на строителни дейности.

**18.2.** В случай, че ВЪЗЛОЖИТЕЛЯТ е собственик на два съседни имота и единия от тях, явяващ се господстващ имот е водоснабден и/или отводнен, чрез прокарване на ВиК отклонения от общите ВиК мрежи съоръжения през другия, явяващ се служещ имот, то при промяна в собствеността по отношение на господстващия и/или служещия имот, ВЪЗЛОЖИТЕЛЯТ се задължава да извърши всички необходими правни действия така, че в полза на собственика/собствениците на господстващия имот да бъде учредено право на прокарване на ВиК отклоненията му/им по реда на чл.193 от ЗУТ.

**18.3.** В случай, че ВЪЗЛОЖИТЕЛЯТ не изпълни задължението си по предходната алинея, ОПЕРАТОРЪТ не носи отговорност на изграждане на ВиК отклонения за водоснабдяването и/или отводняването, както и за предоставянето на услугите водоснабдяване и/или канализация на господстващия имот. В допълнение ВЪЗЛОЖИТЕЛЯТ ще е изцяло отговорен за изграждането на ВиК отклонения за водоснабдяването и/или отводняването на господстващия имот, включително и за възстановяване на разходите, направени от ОПЕРАТОРА, в случай на изграждане на нови ВиК отклонения за водоснабдяването и/или отводняването на господстващия имот.

**19.** В съсобствен урегулиран поземлен имот може да се извърши нов строеж, надстрояване или пристрояване от един или повече съсобственици, въз основа на договор в нотариална форма с останалите собственици.

**19.1.** В случай, че в имота е изградена изгребна водоплътна безоточна шахта, съгласно условията на чл.87 от ЗУТ, ОПЕРАТОРЪТ не носи отговорност за отвеждането на дъждовните и повърхностни води от имота на ВЪЗЛОЖИТЕЛЯ, както и за каквито и да са щети, нанесени на имота на ВЪЗЛОЖИТЕЛЯ, вследствие на наводнен от дъждовни или битови отпадъчни води.

**19.2.** С оглед предписания и разрешен начин на отвеждане на битови отпадъчни води чрез изгребна водоплътна безоточна шахта, ВЪЗЛОЖИТЕЛЯТ се задължава да предприеме всички необходими технически мерки за отвеждане на отпадъчните води от имота (включително изграждане на задържателен резервоар и други подобни съоръжения), както и се задължава да не допуска наводняване на съседни имоти и улици.

**20.** ВЪЗЛОЖИТЕЛЯТ е длъжен да уведоми ОПЕРАТОРА за всички настъпили промени по неговата идентификация или представителство или при промяна на собствеността или предназначението на имота, в седемдневен срок от настъпване на събитието.